Bya Tom Gwebayanga
Mu kaweefube w’okuzza engulu ekitiibwa kya Busoga eky’ali kifuluse, Obwakyabazinga bufulumizza ekifaananyi kya Kyabazinga ekitongole, ekijja okukozesebwanga ku mikolo n’okussibwanga ku satifikeeti z’Obwakyabazinga.
Ekifanaanyi kino kye kijja okulabikiranga ku biwandiiko ebitongole nga ky’agendereddwa okwewala abagezigezi abayinza okukicupula.
Kyayanjuddwa ssentebe w’akakiiko k’Obwakyabazinga ak’ekiseera, Dr Joseph Muvawala ku kitebe e Bugembe ku lwomukaaga n’ategeeza nti guno gwe gumu ku mikutu Obwakyabazinga bwe gubaze okuyingiza ssente mu kaweefube w’okwekulaakulanya n’okwegatta.
Mu kifaananyi kino, Kyabazinga William Wilberforce Gabula Nadiope 1V alabikira mu kyambalo eky’amajolobero, kuliko n’eggombo ya Busoga “Busoga Okwasania n’ammaaani.”
Wansi ku mukono ogwa ddyo kuliko; omukono gwe, akabonero ka Busoga ate ku kkono kuliko bendera ya Busoga erimu langi eya bbululu, kipapaali n’emmyuufu.
Ebbeeyi y’akyo gy’ataayogedde ejja kusinziriranga ku bunene bw’akyo n’engeri gye kinaabanga kisabikiddwa, ng’era wajja kussibwawo b’ajenti mu buli kitundu ab’oku kitundanga.
Dr. Muvawala yategeezezza nti bagenda kufulumya n’ebifaananyi by’Abalangira 11 aba Busoga. Yannyonnyodde nti mu basuubirwa okukigula kuliko amasomero, amakolero, abantu ssekinoomu, ab’emikwano n’abaagalaliza Busoga ebirungi.
Kyabazinga Gabula kati ali mu yunivasite e Coventry e Bungereza gy’asomera Diguli ey’okubiri.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn